KRITERIUM OG RETNINGSLINER FOR TILDELING AV FERIETILSKOT FOR LEDSAGAR(AR) TIL PERSONER MED VARIGE NEDSETT FUNKSJONSEVNE

1. **Formål og målgruppe**

 • Ordninga skal gjere ferie- og aktivitetsreiser for personar med varige nedsett funksjonsevne mogleg

 • Målgruppa er personar med nedsett funksjonsevne som er avhengig av følgje (ledsagar) og eventuell annan særskilt tilrettelegging, og som sjølv ikkje har økonomi til å dekke utgifter til følgje/tilrettelegging.

1. **Omfang**

• Ål kommune har som mål å kunne tilby ferietilskot med inntil kr 10 000 pr år.

• Det er totalt kr 100 000 til tildeling av ferietilskot pr år.

1. **Ferieformer:**

Det gis dekning til følgje for to ulike ferieformar

• Eigne arrangerte feriar og aktivitetsturar

• Organiserte ferie- og aktivitetsturar i regi av ideelle organisasjonar o. l

1. **Kriterium**

• Ferietilskot kan søkast av personar som er busett i Ål kommune

• Søkar må være avhengig av praktisk og personleg hjelp for å meistre dagleglivets gjeremål.

• Tilskot gis til dekking av reise, opphald og kost for følgje. Det kan ytast tilskot til fleire som skal følgje for same søkar. Kommunen gjer ei skjønsmessig vurdering av kor mange det kan dekkast utgifter for i den einskilde sak ut frå søkar sitt funksjonsnivå.

• Det kan ytast støtte til særskilt tilrettelegging som kan gjere det mogleg at søkar sjølv kan reise på ferie utan følgje.

• Dei nemnte kriterium kan fråvikast dersom tungtvegande omsyn tilseier at ferietilskot likevel bør innvilgast.

1. **Vilkår**

• Tilskotet vert annonsert to gongar pr år med søknadsfrist 1.mai og 1.november.

• Det må søkast skriftleg og på eige søknadsskjema innan annonsert søknadsfrist.

• Det må leggjast fram dokumentasjon som viser utgifter til reise, kost og losji for følgje.

• Dersom det er mange søkjarar kan det skje ei forhaldsmessig fordeling mellom søkjarane.

• Tilskotet skal nyttast innan 12 månader. Eventuelt restbeløp av innvilga tilskot skal betalast attende til bankkonto 2320 10 29533 og merkast med saksnummer på vedtaket.

• Tilskotet vert utbetalt forskotsvis til søkjar. Søkjar må levere rekneskap med underliggande dokumentasjon innan ein månad etter heimkomst.

• Feilopplysningar, manglande levert rekneskap eller annan mislighald av tilskotet, kan medføre krav om attendebetaling, og eventuell utestenging av tilskotsordninga i inntil 3 år.

1. **Prioritering**

• Nye søkjarar og søkjarar som ikkje har motteke ferietilskot i løpet av dei siste 3 åra.

• Søkjarar mellom 18 og 50 år blir prioritert.

1. **Økonomi**

• Det kan ytast tilskot på inntil kr 10 000 pr år.

• Det gis berre støtte til følgje. Brukar betaler utgifter sjølv.

• Eventuell løn eller tapt arbeidsforteneste til følgje blir ikkje dekka av ferietilskotet.

1. **Sakshandsaming**

• Søknaden sendast til: Sektorutval for helse og omsorg (SHO)

• SHO har delegert mynde til å handsame søknaden.